rejauldu/bengali-wikipedia huggingface dataset:
মাদ্রাসা-এ তৈয়্যবিয়া ইসলামিয়া সুন্নিয়া ফাযিল (ডিগ্রী) চট্টগ্রাম জেলার হালিশহর থানায় অবস্থিত একটি আলিয়া মাদ্রাসা ও ধর্মীয় শিক্ষাপ্রতিষ্ঠান। তবে মাদ্রাসাটি তৈয়্যবিয়া ইসলামিয়া সুন্নিয়া ফাজিল মাদ্রাসা নামেও পরিচিত। ১৯৭৫ সালে প্রতিষ্ঠিত এই আলিয়া মাদ্রাসা আনজুমান এ রহমানিয়া আহমদিয়া সুন্নিয়া ট্রাস্টের ব্যবস্থাপনায় পরিচালিত হয়ে আসছে। মাদ্রাসাটি উচ্চ ডিগ্রির জন্য ইসলামি আরবি বিশ্ববিদ্যালয় অধিভুক্ত একটি মাদ্রাসা।  অবস্থান মাদ্রাসা-এ তৈয়্যবিয়া ইসলামিয়া সুন্নিয়া ফাযিল (ডিগ্রী) মাদ্রাসা চট্টগ্রাম শহরের মধ্য হালিশহর থানা এলাকায় অবস্থিত।  ইতিহাস ইসলামি শিক্ষা ও যুগোপযোগী জ্ঞান-বিজ্ঞান শিক্ষা প্রদানের লক্ষ্যে ১৯৭৫ সালের ১৬ জানুয়ারি প্রতিষ্ঠাতা সৈয়দ মুহাম্মাদ তৈয়ব শাহের উদ্যোগে প্রতিষ্ঠা লাভ করে।  প্রাথমিকভাবে এই মাদ্রাসা ইবতেদায়ী মাদ্রাসা হিসাবে কার্যক্রম চালু করে। ১৯৮৩ সালের ১ জানুয়ারি বাংলাদেশ মাদরাসা শিক্ষা বোর্ড কর্তৃক সরকারীভাবে অনুমতি লাভ। এরপরে ১৯৮৪ সালের ১ জানুয়ারি দাখিল শ্রেণীর স্বীকৃতি লাভ করে এবং ১৯৯৪ সালের ১ জুলাই আলিম শ্রেণীর স্বীকৃতি লাভ করে। ২০০১ সালের ১ জুলাই ফাযিল পরীক্ষায় অংশগ্রহণের অনুমতি লাভ করে। এরপরে ২৯ মে ২০০৭ সালে ইসলামী বিশ্ববিদ্যালয়, বাংলাদেশের অধিভুক্তি প্রতিষ্ঠান হয়। ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে মাদ্রাসাটি সেখানে স্থানান্তরিত হয়।  অবকাঠামো অত্র মাদ্রাসায় ৪ তলা বিশিষ্ট ১টি আবাসিক ভবন, ৫ তলা বিশিষ্ট ১টি একাডেমিক ভবন ও ৫ তলা বিশিষ্ট ১টি আবাসিক ভবন রয়েছে। মাদ্রাসার সম্মুখে রয়েছে ঐতিহ্যবাহী জামে মসজিদ। এছাড়াও ১টি কম্পিউটার ল্যাব, ২টি আইসিটি কক্ষ, ১টি সুপরিসর লাইব্রেরি ও হিফজখানা, ১টি ডাইনিং হল, ২টি শিক্ষক ও কর্মচারী আবাসন, ২০টি ছাত্রাবাস কক্ষ রয়েছে।   লক্ষ্য ও উদ্দেশ্য  ছাত্র-ছাত্রীদেরকে ইসলামের সঠিক রূপরেখা আহলে সুন্নাত ওয়াল জামাতের মৌলিক আক্বিদা-বিশ্বাস, ইতিহাস-ঐতিহ্য, যুগোপযোগী আধুনিক জ্ঞান-বিজ্ঞান ও প্রযুক্তি সম্পর্কে যথার্থ শিক্ষাদানের মাধ্যমে আদর্শবান দেশপ্রেমিক, সুনাগরিক হিসেবে গড়ে তোলা, উপরন্তু আল্লাহ এবং তার প্রিয় মুহাম্মাদের সন্তুষ্টি অর্জন করা।  শিক্ষা কার্যক্রম ১. ইবতেদায়ী (প্রাথমিক) স্তরঃ শিশু শ্রেণি পর্যন্ত।  ২. জুনিয়র দাখিল (নিম্ন মাধ্যমিক) স্তরঃ ৬ষ্ঠ শ্রেণি থেকে ৮ম শ্রেণি পর্যন্ত।  ৩. দাখিল বা (মাধ্যমিক) স্তরঃ নবম থেকে দশম শ্রেণি পর্যন্ত।  ৪. আলিম (উচ্চ মাধ্যমিক) স্তরঃ আলিম ১ম, ২য় বর্ষ।  ৫. ফাযিল (ডিগ্রী) স্তরঃ (৩ বছর মেয়াদী) ১ম,২য়,৩য় বর্ষ।  শিক্ষকবৃন্দ এই মাদ্রাসার অধ্যক্ষ হিসেবে দায়িত্বরত আছেন মুহাম্মদ বদিউল আলম রিজভী। তৎকালীন অধিভুক্ত কুষ্টিয়া ইসলামী বিশ্ববিদ্যালয় কর্তৃক অনুমোদিত ১১ সদস্য বিশিষ্ট পরিচালনা পরিষদের তত্ত্বাবধানে ৩৬ জন সুযোগ্য ও সুদক্ষ শিক্ষকমন্ডলী দায়িত্বরত আছেন।   তথ্যসূত্র   বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:১৯৭৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৫-এ বাংলাদেশে প্রতিষ্ঠিত বিষয়শ্রেণী:আনজুমান ট্রাস্ট অধীনস্থ মাদ্রাসা
আলমগীর মনসুর (মিন্টু) (জানুয়ারি ১, ১৯৪৮ - জানুয়ারি ২৪, ১৯৬৯) একজন শহীদ ছাত্র। তিনি আইয়ুব খানের পতনের দাবীতে মিছিল করার সময় নিহত শহীদ আসাদের মৃত্যুর প্রতিবাদে জানুয়ারি ২৪, ১৯৬৯ সালে ময়মনসিংহ শহরে পুলিশের গুলিতে নিহত হন।  একজন সক্রিয় প্রগতিশীল ছাত্রনেতা হিসেবে মিছিলের অগ্রভাগে থেকে ছাত্রদের মধ্যে উত্তেজনা আর আদর্শিক জায়গা তুলে ধরেছিলেন শহীদ আলমগীর মনসুর মিন্টু।  স্মৃতিচারণ করতে গিয়ে হামিদুল হক জানান,তিনি রাজপথের অন্যতম নায়ক ছিলেন। সেসময়ে আবুল হাসনাত, মকবুল হোসেনসহ অন্যান্য ছাত্রনেতাদের সান্নিধ্যে ছিলেন আলমগীর মনসুর। শহীদ আলমগীর মনসুর মিন্টু’র বড় ভাই জাহাঙ্গীর মনসুর ছাত্রলীগের নেতা ছিলেন।   প্রারম্ভিক জীবন  আলমগীর মনসুর মিন্টু ঢাকার ধামরাইয়ের কেলিয়া গ্রামে জন্মগ্রহণ করেন। তিনি নাসিরবাদ কলেজের ছাত্র ছিলেন।  শহীদ আলমগীর মনসুর মিন্টু ধামরাই থানার কেলিয়া গ্রামে ১৯৪৮ সালের ১ জানুয়ারি জন্মগ্রহণ করেন। তাঁর পিতার নাম মনসুর আলী। মাতার নাম সুফিয়া মনসুর। তার বড় ভাই হাসান মুনসুর প্রবাসী। তাঁরা ৫ ভাই ২ বোন। ৫ ভাইয়ের মধ্যে মিন্টু ছিলেন ৩য়।  ষে এবং আগরতলা ষড়যন্ত্র মামলায় অন্যান্য আসামীদের মুক্তি দাবীর আন্দোলনে আসাদের মৃত্যু পরিবেশকে আরো ঘোলাটে করে তুলে ও গুরুত্বপূর্ণ ঘটনায় রূপান্তরিত হয়। ৬ ডিসেম্বর, ১৯৬৮ সালে মাওলানা আবদুল হামিদ খান ভাষাণী'র ডাকে হরতাল আহ্বানের ফলে ব্যবসায়ীরা তাতে পূর্ণ সমর্থন জানায়।Mass Upsurge, 1969  from Banglapedia. এ প্রেক্ষাপটে গভর্নর হাউজ ঘেরাওয়ের ফলে ছাত্র সংগঠনগুলো পূর্ব থেকেই নতুন করে আন্দোলনের প্রস্তুতি নিয়েছিল।  ৪ জানুয়ারি, ১৯৬৯ইং তারিখে ছাত্রদের ১১ দফা এবং বঙ্গবন্ধুর ৬ দফা দাবীর সাথে একাত্মতা পোষণ করে ছাত্র সংগঠনের নেতৃবৃন্দ, যাতে প্রধান ভূমিকা রাখেন শহীদ আসাদ। ১৭ জানুয়ারি, ১৯৬৯ইং সালে ঢাকা বিশ্ববিদ্যালয়ে অনুষ্ঠিত বৈঠকে ছাত্ররা দেশব্যাপী সকল শিক্ষা প্রতিষ্ঠান বন্ধের ডাক দেয়। ফলে গভর্নর হিসেবে মোনেম খান ১৪৪ ধারা আইন জারী করেন যাতে করে চার জনের বেশি লোক একত্রিত হতে না পারে।  পূর্ব পরিকল্পনা অনুসারে ২০ জানুয়ারি, ১৯৬৯ইং তারিখ দুপুরে ছাত্রদেরকে নিয়ে ঢাকা মেডিক্যাল কলেজের পার্শ্বে চাঁন খাঁ'র পুল এলাকায় মিছিল নিয়ে অগ্রসর হচ্ছিলেন আসাদুজ্জামান। পুলিশ তাদেরকে চাঁন খাঁ'র ব্রীজে বাঁধা দেয় ও চলে যেতে বলে। কিন্তু বিক্ষোভকারী ছাত্ররা সেখানে প্রায় এক ঘণ্টা অবস্থান নেয় এবং আসাদ ও তার সহযোগীরা স্বৈরাচারী সরকারের বিরুদ্ধে স্লোগান দিতে থাকে। ঐ অবস্থায় খুব কাছ থেকে আসাদকে লক্ষ্য করে এক পুলিশ অফিসার গুলিবর্ষণ করে। তৎক্ষণাৎ গুরুতর আহত অবস্থায় আসাদকে হাসপাতালে নেয়া হলে কর্তব্যরত চিকিৎসক তাকে মৃত বলে ঘোষণা করেন।   মিছিল এবং মৃত্যু  হাজারো ছাত্র-জনতা আসাদের মৃত্যুতে একত্রিত হয়ে পুনরায় মিছিল বের করে এবং শহীদ মিনারের পাদদেশে জমায়েত হয়। কেন্দ্রীয় প্রতিরোধ কমিটি তাকে শ্রদ্ধা জানাতে ২২, ২৩ ও ২৪ জানুয়ারি সারাদেশে ধর্মঘট আহ্বান করে। ধর্মঘটের শেষ দিনে ২৪ জানুয়ারি ময়মনসিংহ শহরের জেলা স্কুলের সামনে নাসিরাবাদ কলেজের ছাত্র আলমগীর মনসুর মিন্টুকে মিছিলের মাঝখানে গুলি করা হয়। গুলিটি তার বুকের মাঝ বরাবর ছিদ্র হয়ে বের হয়ে যায়। এতে তিনি শহীদ হোন।   স্মারক চিহ্নসমূহ  তার স্মরণে সৈয়দ নজরুল ইসলাম, রফিক উদ্দীন ভূঁইয়ার সহযোগিতায় মতিউর রহমান আলমগীর মনসুর (মিন্টু) মেমোরিয়াল কলেজ প্রতিষ্ঠিত করেন।   তথ্যসূত্র   বিষয়শ্রেণী:১৯৬৯-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:আন্দোলনে মৃত্যু
রে সোসাইটি হলো একটি বৈজ্ঞানিক পাঠ্যপুস্তক প্রকাশনা সমিতি যা মূলত ব্রিটিশ উদ্ভিদকূল ও প্রাণীকূলের জন্য নিবেদিতপ্রাণ। ২০১৯ সাল পর্যন্ত এটি ১৮১টি খণ্ড প্রকাশ করেছে যেগুলো প্রধানত বিভিন্ন প্রকৃতিবিদ, প্রাণিবিদ, উদ্ভিদবিদ এবং সংগ্রাহকদের অ্যকাডেমিক গবেষণা সংক্রান্ত।   সমিতিটি ১৮৪৪ সালে প্রতিষ্ঠা করা হয় আর নাম রাখা হয় প্রকৃতিবিদ জন রে (১৬২৭-১৭০৫) এর নাম অনুসারে। মূলত জর্জ জনস্টনের উদ্যোগে এটি গড়ে ওঠে। এটি পরিচালিত হয় ন্যাচারাল হিস্ট্রি মিউজিয়ামের মাধ্যমে যা লন্ডনে অবস্থিত। ব্রিটিশ আইনের অধীনে নিবন্ধিত এ সমিতি সরকারি অনুদানে পরিচালিত হয়।  প্রকাশনা  তথ্যসূত্র  বহিঃসংযোগ  দাপ্তরিক ওয়েবসাইট raysociety.org.uk  বিষয়শ্রেণী:জীববিজ্ঞান সমিতি বিষয়শ্রেণী:যুক্তরাজ্য ভিত্তিক বৈজ্ঞানিক সংগঠন বিষয়শ্রেণী:ইংল্যান্ড ভিত্তিক দাতব্য সংস্থা
ভিয়েতনামের কমিউনিস্ট পার্টি হল ভিয়েতনাম রাষ্ট্রের শাসক এবং একমাত্র স্বীকৃত বৈধ রাজনৈতিক দল। এটি একটি মার্ক্সবাদ-লেনিনবাদী কমিউনিস্ট পার্টি এবং এটি ভিয়েতনামি পিতৃভূমি ফ্রন্টের একটি অংশ। অধিকাংশ ক্ষেত্রেই ভিয়েতনামের জনগণ ও গণমাধ্যমসমূহ ভিয়েতনামের কমিউনিস্ট পার্টিকে "Đảng" (পার্টি বা দল) অথবা "Đảng ta" (আমাদের পার্টি) হিসেবে অভিহিত করে থাকে।   ইতিহাস  ১৯৩০ সালের ফেব্রুয়ারি মাসে হংকংয়ে অনুষ্ঠিত একটি সম্মেলনে হো চি মিন সহ চিনে নির্বাসিত অন্যান্য ভিয়েতনামি নেতৃবৃন্দ কর্তৃক প্রতিষ্ঠিত হয় ভিয়েতনামের কমিউনিস্ট পার্টি (Việt Nam Đảng Cộng Sản)।Smith, R.B., 'The Foundation of the Indochinese Communist Party, 1929-1930', Modern Asian Studies, 32,4 (1998), p.799 উক্ত সম্মেলনে দুই প্রধান প্রতিদ্বন্দ্বী কমিউনিস্ট গোষ্ঠী ইন্দোচিনের কমিউনিস্ট পার্টি (Đông Dương Đảng Cộng Sản) এবং আন্‌নামের কমিউনিস্ট পার্টি (An Nam Đảng Cộng Sản) মিলিত হয়ে গঠিত হয় ভিয়েতনামের কমিউনিস্ট পার্টি। ইন্দোচিনের কমিউনিস্ট লিগ (Đông Dương Cộng Sản Liên Đoàn) নামে অপর একটি কমিউনিস্ট সংগঠনের সদস্যগণ এই সভায় আমন্ত্রিত না হলেও পরবর্তীকালে নবগঠিত কমিউনিস্ট পার্টিতে তাদের সদস্য হিসেবে গ্রহণ করা হয়।   মতাদর্শ  ভিয়েতনামের কমিউনিস্ট পার্টি তাদের পার্টি এবং বিপ্লবের মতাদর্শগত ভিত্তি হিসেবে মার্ক্সবাদ-লেনিনবাদ এবং হো চি মিনের চিন্তাধারাকে গ্রহণ করেছে। কিন্তু আনুষ্ঠানিক ভাবে মার্ক্সবাদী-লেনিনবাদী হওয়া সত্ত্বেও ভিয়েতনামের কমিউনিস্ট পার্টি বাজারের চাহিদাকে স্বীকার করে নিয়ে অর্থনৈতিক সংস্কারের পথে অগ্রসর হয়েছে এবং বেসরকারি উদ্যোগকে অনুমোদন করেছে। কিন্তু রাজনৈতিক ভাবে এখনও কমিউনিস্ট পার্টি তাদের একচ্ছত্র কর্তৃত্ব বহাল রেখেছে।   কাঠামো   পার্টি নেতৃবৃন্দের তালিকা   বর্তমান পার্টি নেতৃত্ব   পাদটীকা   বহিঃসংযোগ   ইংরেজি ভাষায় প্রাতিষ্ঠানিক ওয়েবসাইট  Nhân Dân (জনগণ): দলীয় মুখপত্র  ভিয়েতনামের কমিউনিস্ট পার্টির প্রতিষ্ঠা (১৯৩০ সালে পার্টির প্রতিষ্ঠা উপলক্ষে প্রবন্ধ)  বিষয়শ্রেণী:ভিয়েতনামের রাজনৈতিক দল বিষয়শ্রেণী:এশিয়ার সাম্যবাদী দল বিষয়শ্রেণী:একদলীয় ব্যবস্থার রাজনৈতিক দল বিষয়শ্রেণী:ক্ষমতাসীন সমাজতান্ত্রিক দল বিষয়শ্রেণী:জাতীয় স্বাধীনতা আন্দোলন
থিঙ্গু রেলওয়ে স্টেশন হল ইম্ফল পূর্ব জেলা, মণিপুরের একটি প্রস্তাবিত রেলওয়ে স্টেশন। এর কোড হল TNGUU । এটি থিঙ্গু শহরের পরিসেবা প্রদান করবে। স্টেশন প্রস্তাবে দুটি প্ল্যাটফর্ম অন্তর্ভুক্ত আছে।এই রেললাইনের কাজ ২০১৯ সালে শেষ হবে বলে আশা করা হচ্ছে। Imphal-Tupul railway line Railway Minister sets 2018 target  Station foundation stone laid, Imphal one more step closer to see railway train   তথ্যসূত্র   বিষয়শ্রেণী:মণিপুরের রেলওয়ে স্টেশন বিষয়শ্রেণী:লামডিং রেল বিভাগ বিষয়শ্রেণী:ভারতের প্রস্তাবিত রেলওয়ে স্টেশন
ঝুঁটিয়াল চটক (Melophus lathami) একপ্রজাতির পাখি, যারা ইম্বেরিজিডি পরিবারের অন্তর্ভুক্ত। এরা প্রধানত দক্ষিণ এবং দক্ষিণ-পূর্ব এশিয়াতে বসবাস করে। এরা একপ্রজাতিক, অর্থাৎ মেলোফাস গণের একমাত্র প্রজাতি। তবে কোন কোন শ্রেণিবিন্যাসবিদ প্রজাতিটিকে ইম্বেরিজা গণের অন্তর্ভুক্ত বলে মনে করেন।  বিস্তৃতি thumb|left|ডাক এদেরকে প্রধানত পাওয়া যায় ভারত, বাংলাদেশ, ভুটান, চীন, লাওস, মায়ানমার, নেপাল, পাকিস্তান, থাইল্যান্ড, ভিয়েতনাম ইত্যাদি দেশে।  আবাস এদের প্রাকৃতিক বাসস্থান ক্রান্তীয়, শুষ্ক নিম্নভূমি বা তৃণভূমি এলাকা।  তথ্যসূত্র  বহিঃসংযোগ Image at ADW   বিষয়শ্রেণী:এশিয়ার পাখি বিষয়শ্রেণী:দক্ষিণ এশিয়ার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:নেপালের পাখি বিষয়শ্রেণী:ভুটানের পাখি বিষয়শ্রেণী:মিয়ানমারের পাখি বিষয়শ্রেণী:চীনের পাখি বিষয়শ্রেণী:পাকিস্তানের পাখি বিষয়শ্রেণী:ভিয়েতনামের পাখি বিষয়শ্রেণী:থাইল্যান্ডের পাখি বিষয়শ্রেণী:হিমালয়ের পাখি বিষয়শ্রেণী:১৮৩১-এ বর্ণিত পাখি বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা বিষয়শ্রেণী:পূর্ব হিমালয়ের পাখি বিষয়শ্রেণী:লাওসের পাখি
সংঘমিত্রা বন্দ্যোপাধ্যায় (৮ আগস্ট ১৯৫৬ - ২৭ অক্টোবর ২০১৬) ছিলেন একজন ভারতীয় বাংলা চলচ্চিত্র অভিনেত্রী। তিনি ১৯৯১ সালে তার অভিনয় জীবন শুরু করেন। তিনি  ২০১৬ সালের অক্টোবরে ৬০ বছর বয়সে  ক্যান্সারে আক্রান্ত হয়ে মারা যান। লাঠি, মিত্তির বাড়ির বউ, সাথী, একবার বল ভালোবাসি, পিতা স্বর্গ পিতা ধর্ম তার অভিনীত জনপ্রিয় ও উল্লেখযোগ্য সিনেমা।   চলচ্চিত্রের তালিকা    অচেনা বন্ধুত্ব (২০১৪)  আলো ছায়া (২০১৩)  অবহেলিত মুক্তিযোদ্ধা (২০১৩)  সূর্য- দ্য কিং (২০১৩)  ব্লাক মেইল (২০১৩)  সীমান্ত পেরিয়ে (২০১০)  এবার বলো ভালোবাসি (২০১০)  লজ্জা (২০১০)  যদি কাগজে লেখো নাম (২০০৯)  বেলা শেষে (২০০৯)  রক্তাঞ্জলি (২০০৯)  ঢাকি (২০০৯)  অন্তরতম (২০০৮)  শুধু তোমার জন্য (২০০৭)  ভালবাসার দিবায়ি (২০০৭)  চক্র (২০০৭)  রণাঙ্গন (২০০৬)  সকাল সন্ধ্যা (২০০৬)  টিক্কা (২০০৬)  বাজী (২০০৫)  দেবী (২০০৫)  শুভ দৃষ্টি (২০০৫)  অধিকার (২০০৪)  প্রেম করেছি বেশ করেছি (২০০৪)  প্রেমী (২০০৪)  কে আপন কে পর (২০০৩)  শ্রাবেরি  (২০০৩)  এরি নাম ভালোবাসা (২০০২)  সাথী (২০০২)  শ্যামলী (2002)  স্ত্রীর মার‍্যাদা (২০০২)  টক মিষ্টি জীবন (২০০২)  শাস্তি (২০০১)  পিতা স্বর্গ পিতা ধর্ম (২০০০)  ত্রিশূল (২০০০)  কালি আমার মা (১৯৯৯)  আমি যে তোমারি (১৯৯৮)  আমি সেই মেয়ে (১৯৯৮)  বিষ্ণু নারায়ণ (১৯৯৮)  চৌধুরী পরিবার (১৯৯৮)  গাঞ্জা (১৯৯৮)  তোমার আমার প্রেম (১৯৯৮)  বহুরূপী (১৯৯৭)  ভালোবাসা (১৯৯৭)  মিত্তির বাড়ির ছোট বউ (১৯৯৭)  প্রেম সঙ্গী (১৯৯৭)  সেদিন চৈত্র মাস (১৯৯৭)  তারনি তারা মা (১৯৯৭)  কারণা (১৯৯৬)  লাথি (১৯৯৬)  দিষ্টি (১৯৯৫)  প্রেশ্ন (১৯৯১)   তথ্যসূত্র    বহিঃসংযোগ          সরকারী ওয়েবসাইট    গোমোলোতে সাংহিমিত বন্দ্যোপাধ্যায়  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:ভারতীয় হিন্দু বিষয়শ্রেণী:কলকাতার অভিনেত্রী বিষয়শ্রেণী:বাঙালি হিন্দু বিষয়শ্রেণী:বাঙালি অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২০১৬-এ মৃত্যু বিষয়শ্রেণী:১৯৫৬-এ জন্ম বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
ফুটবল ক্লাব ডালাস (; সাধারণত এফসি ডালাস এবং সংক্ষেপে ডালাস নামে পরিচিত) হচ্ছে ডালাস ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ওয়েস্টার্ন কনফারেন্সের অংশ হিসেবে প্রতিযোগিতা করে।https://www.mlssoccer.com/clubs/fc-dallas/ এই ক্লাবটি ১৯৯৫ সালের ৬ই জুন তারিখে ডালাস বার্ন নামে প্রতিষ্ঠিত হয়েছে। ১৯,০৯৭ ধারণক্ষমতাবিশিষ্ট টয়োটা স্টেডিয়ামে হুপস নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/fc-dallas/stadion/verein/8816 বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় নিকো এস্তেভেস এবং সভাপতির দায়িত্ব পালন করছেন ক্লার্ক হান্ট।https://www.transfermarkt.com/fc-dallas/startseite/verein/8816 বর্তমানে মার্কিন মধ্যমাঠের খেলোয়াড় পল আরিওলা এই ক্লাবের অধিনায়কের দায়িত্ব পালন করছেন।https://www.fcdallas.com/roster/https://www.worldfootball.net/teams/fc-dallas/2024/2/   ঘরোয়া ফুটবলে, ডালাস এপর্যন্ত ৪টি শিরোপা জয়লাভ করেছে; যার মধ্যে  একটি সাপোর্টার্স শিল্ড এবং দুইটি ইউএস ওপেন কাপ শিরোপা রয়েছে।  ম্যাট হেজেস, জেসন ক্রেইস, ববি রাইন, কেনি কুপার জুনিয়র এবং হেসুস ফেরেইরার মতো খেলোয়াড়গণ ডালাসের জার্সি গায়ে মাঠ কাঁপিয়েছেন।  ইতিহাস ১৯৯৬ মৌসুমে ডালাস প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ১৯৯৬ সালের সালের ১৪ই এপ্রিল তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে ডেভ ডিরের অধীনে ডালাস সান হোসে ক্ল্যাশের বিরুদ্ধে ১–০ গোলের ব্যবধানে জয়লাভ করেছিল। ১৯৯৬ মেজর লিগ সকারে ডালাস ১২টি জয় এবং ৫টি ড্রয়ে সর্বমোট ৪১ পয়েন্ট অর্জন করে সামগ্রিক পয়েন্ট তালিকায় ৪র্থ স্থান অর্জন করেছিল।https://www.worldfootball.net/all_matches/usa-major-league-soccer-1996/https://www.mlssoccer.com/standings/1996/conference  তথ্যসূত্র  বহিঃসংযোগ      মেজর লিগ সকারে ফুটবল ক্লাব ডালাস   বিষয়শ্রেণী:ফুটবল ক্লাব ডালাস বিষয়শ্রেণী:১৯৯৫-এ প্রতিষ্ঠিত ফুটবল ক্লাব বিষয়শ্রেণী:১৯৯৫-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:মার্কিন যুক্তরাষ্ট্রের ফুটবল ক্লাব বিষয়শ্রেণী:মেজর লিগ সকারের ক্লাব
আমানুল হক হলেন একজন বাংলাদেশী নৃত্যশিল্পী। নৃত্যকলায় তার অবদানের জন্য বাংলাদেশ সরকার ২০১৬ সালে তাকে একুশে পদকে ভূষিত করে।    কর্মজীবন  আমানুল হক ঘনশ্যাম দাস লক্ষ্মণ বিজয় এবং তার স্ত্রী নীলিমা নিকট ভারতনাট্যম, কুচিপুড়ি, এবং মণিপুরি নৃত্যের তালিম গ্রহণ করেন। ১৯৫৯ সালে তিনি পাকিস্তানের করাচিতে ঘনশ্যাম আঞ্জারিয়ার নৃত্যশিল্পী হিসেবে কর্মজীবন শুরু করেন। তিনি বাংলাদেশ নৃত্যশিল্পী সংস্থার আহ্বায়ক  ১৯৬৩ সালে হক পাকিস্তানের ইন্ডাস্ট্রিয়াল ডেভলপমেন্ট ব্যাংকে যোগ দেন, পাশাপাশি সঙ্গীত ও নৃত্যের অনুশীলন চালিয়ে যান।  ১৯৬৪ সালে হক পূর্ব পাকিস্তানের প্রথম ব্যক্তি হিসেবে করাচি টেলিভিশনে নৃত্যে অংশগ্রহণ করেন। তিনি নীলা পর্বত চলচ্চিত্রের নৃত্য পরিচালক হিসেবেও কাজ করেন। ১৯৬৬ সালে তিনি বারীণ মজুমদারের সঙ্গীত কলেজে যোগ দেন। পরবর্তীতে তিনি সাংস্কৃতিক সংগঠন "ক্রান্তি"তে যোগদান করেন।   কাজ   জ্বলছে আগুন খেতে খামারে (১৯৬৭)  মুখী মাতারা  কাবেরি তীরে  কুসুমের স্বপ্ন  বিক্ষোব্ধ ৭ জুন  ব্যাটল অব বাংলাদেশ  এই দেশ এই মাটি আমার   পুরস্কার ও সম্মাননা   নৃত্যকলায় অবদানের জন্য একুশে পদক (২০১৬)  শিল্পকলা পদক (২০১৩)  বুলবুল চৌধুরী স্মারক পুরস্কার (২০১৩)  বাচসাস পুরস্কার - শ্রেষ্ঠ সঙ্গীত পরিচালক দহন (১৯৮৫) অন্য জীবন (২৯৯৫)  শান্ত-মারিয়াম ইউনিভার্সিটি পুরস্কার  নৃত্যধারা পুরস্কার  বেণুকা সঙ্গীত একাডেমি পুরস্কার   তথ্যসূত্র   বিষয়শ্রেণী:জন্ম সাল অজানা বিষয়শ্রেণী:জীবিত ব্যক্তি বিষয়শ্রেণী:বাংলাদেশী নৃত্যশিল্পী বিষয়শ্রেণী:বাঙালি নৃত্যশিল্পী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:শিল্পকলা পদক বিজয়ী বিষয়শ্রেণী:একুশে পদক বিজয়ী বিষয়শ্রেণী:বাংলাদেশী নৃত্য পরিচালক
সিঁদুরে মৌটুসি (বৈজ্ঞানিক নাম: Aethopyga siparaja) বা সিঁদুরে-লাল মৌটুসি Nectariniidae (নেক্টার্নিডি) গোত্র বা পরিবারের অন্তর্গত Aethopyga (ইথোপিগা) গণের অন্তর্ভুক্ত এক প্রজাতির মৌপায়ী পাখি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়।  সিঁদুরে মৌটুসির বৈজ্ঞানিক নামের অর্থ লালকোমর সিঁদুরে মৌটুসি (গ্রিক: aithos = আগুনরঙা, puge = কোমর; মালয়ী siparaja = সিঁদুরে মৌটুসি)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৪৯ লক্ষ ২০ হাজার বর্গ কিলোমিটার এলাকা জুড়ে এদের আবাস।  বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।  গ্যালারি  তথ্যসূত্র  বহিঃসংযোগ   আলোকচিত্র, Oriental Bird Images.  বিষয়শ্রেণী:এশিয়ার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:নেপালের পাখি বিষয়শ্রেণী:ভুটানের পাখি বিষয়শ্রেণী:মিয়ানমারের পাখি বিষয়শ্রেণী:থাইল্যান্ডের পাখি বিষয়শ্রেণী:লাওসের পাখি বিষয়শ্রেণী:ভিয়েতনামের পাখি বিষয়শ্রেণী:চীনের পাখি বিষয়শ্রেণী:ব্রুনাইয়ের পাখি বিষয়শ্রেণী:কম্বোডিয়ার পাখি বিষয়শ্রেণী:ইন্দোনেশিয়ার পাখি বিষয়শ্রেণী:মালয়েশিয়ার পাখি বিষয়শ্রেণী:ফিলিপাইনের পাখি বিষয়শ্রেণী:সিঙ্গাপুরের পাখি বিষয়শ্রেণী:১৮২২-এ বর্ণিত পাখি বিষয়শ্রেণী:দক্ষিণ এশিয়ার পাখি বিষয়শ্রেণী:দক্ষিণ-পূর্ব এশিয়ার পাখি
thumb|280px|সন্ত ক্যাথরিনের মঠ, সিনাই পর্বতে ঐশ্বরিক আরোহনের সিঁড়ি।Festival icons for the Christian year by John Baggley 2000  pages 83-84  খ্রিস্টধর্মে, স্বর্গ ঐতিহ্যগতভাবে ঈশ্বরের সিংহাসন এবং ঈশ্বরের দেব-দূতদের অবস্থান,Ehrman, Bart. Peter, Paul, and Mary Magdalene: The Followers of Jesus in History and Legend. Oxford University Press, USA. 2006.  এবং খ্রিস্টধর্মের অধিকাংশ সম্প্রদায়ে এটি পরকালের ধর্মনিষ্ঠ মৃতদের আবাস। কিছু খ্রিস্টান সম্প্রদায়ের মধ্যে এটি মৃতদের পুনরুত্থান এবং নতুন পৃথিবীতে সাধুদের ফিরে আসার আগে অস্থায়ী পর্যায় হিসাবে বোঝা যায়।  আইনের গ্রন্থতে, পুনরুত্থিত যিশু স্বর্গে আরোহণ করেন যেখানে, নিকেন ধর্মের মতে, ঈশ্বরের ডানদিকে তিনি এখন বসে আছেন এবং দ্বিতীয় আগমনে পৃথিবীতে ফিরে আসবেন। ক্যাথলিক, প্রাচ্য সনাতনপন্থা এবং প্রাচ্য-সম্পর্কীয় সনাতনপন্থী শিক্ষা অনুসারে, যিশুর মাতা মেরিকে তার পার্থিব দেহের কলুষতা ছাড়াই স্বর্গে ধারণ করা হয়েছে; তাকে স্বর্গের রানী হিসেবে সম্মান করা হয়।  খ্রিস্টান বাইবেলে, খ্রিস্টান পরকালবিদ্যা, ভবিষ্যত স্বর্গের রাজ্য এবং মৃতদের পুনরুত্থান সম্পর্কে ধারণা পাওয়া যায়, বিশেষ করে প্রকাশিত পুস্তকে এবং ১ম করিন্থীয় ১৫-এ।   তথ্যসূত্র    আরও পড়ুন   Gary Scott Smith, Heaven in the American Imagination. New York: Oxford University Press, 2011.  Colleen McDannell and Bernhard Lang, Heaven: A History. New Haven: Yale University Press, 1988; 2nd ed. 2001.  Bernhard Lang, Meeting in Heaven: Modernising the Christian Afterlife, 1600-2000. Frankfurt: Peter Lang Publishing, 2011.   Randy C. Alcorn, Heaven, Wheaton, Tyndale House, 2004.  Jerry L. Walls, Heaven: The Logic of Eternal Joy, Oxford, Oxford University, 2002.   বহিঃসংযোগ    Christian's Heavenly Hope Article arguing against the Jehovah's Witnesses' doctrine of two classes of Christians after death  বিষয়শ্রেণী:খ্রিস্টান পরিভাষা বিষয়শ্রেণী:স্বর্গের ধারণা বিষয়শ্রেণী:খ্রিস্টীয় সৃষ্টিতত্ত্ব
thumb|যুক্তরাজ্যের কয়েকজন গার্ল গাইড , ১৯১৮  গার্ল গাইডিং হলো একটি আন্তর্জাতিক, অরাজনৈতিক, শিক্ষা ও সমাজ সেবামূলক যুবা আন্দোলন। স্বাস্থ্য ও চরিত্ৰ গঠনে এবং মানবিক গুণাবলি বিকাশে এবং একজন বালিকা বা কিশোরীকে আদর্শ নাগরিক হিসেবে গড়ে তোলার লক্ষ্যে এই আন্দোলনের সৃষ্টি।   পটভূমি  লর্ড ব্যাডেন পাওয়েল স্কাউট ও গাইড আন্দোলনের প্ৰতিষ্ঠাতা। তিনি জাতিতে একজন ইংরেজ এবং পেশায় একজন সৈনিক ছিলেন। তিনি মেয়েদের নিয়ে স্কাউট আন্দোলন আরম্ভ করার জন্য তার বোন এ্যাগনেস ব্যাডেন পাওয়েলকে অনুরোধ জানান। এতে তিনি উত্‍সাহিত হয়ে এই আন্দোলন শুরু করেন। এরপর তার স্ত্ৰী অলিভ লেডী ব্যাডেন পাওয়েল গাইড আন্দোলনকে ফলপ্ৰসূ করে তোলেন এবং এই আন্দোলনকে সম্প্ৰসারিত করার জন্য তিনি বিশ্বব্যাপী ভ্ৰমণ করেন। এর উন্নয়নের জন্য এবং এই আন্দোলনটিকে জনপ্ৰিয় করে তোলার জন্য তিনি বিশ্বনন্দিত হন। এরপর আস্তে আস্তে সারা বিশ্বে এই গার্ল গাইডিং আন্দোলন ছড়িয়ে পড়ে।শারীরিক শিক্ষা ও স্বাস্থ্য, সপ্তম শ্ৰেণী, ৫ম অধ্যায়, পৃষ্ঠাঃ৮৬   ইতিহাস  ১৯১০ সালে গার্লগাইড প্রতিষ্ঠিত হয়।   গার্ল গাইডিং এর প্ৰতিজ্ঞা ও নিয়মাবলী    গার্ল গাইডের প্ৰতিজ্ঞা   আমি আমার আত্মসম্মানের ওপর নির্ভর করে প্ৰতিজ্ঞা করছি যে-  আমি যথাসাধ্য স্ৰষ্টা ও দেশের প্ৰতি আমার কর্তব্য পালন করিব।  সর্বদা পরের উপকার করিব।  গাইডের নিয়মাবলি মানিয়া চলিব।   গার্ল গাইডের নিয়মাবলী   গাইডের জন্য ১০টি নির্দিষ্ট নিয়মাবলী আছে। সেগুলো তাদের মানতে হয় এবং নিজের জীবনে বাস্তবায়ন করতে হয়।   গাইডেরর আত্মমর্যাদা নির্ভরযোগ্য।  গাইড বিশ্বস্ত   গাইডের কর্তব্য নিজে কার্যোপযোগী হওয়া এবং অপরকে সাহায্য করা।  গাইড সকলের বন্ধু এবং গাইড মাত্রই সকলের ভগ্নি।  গাইড মাত্রই বিনয়ী।  গাইড জীবের বন্ধু।  গাইড আদেশ পালন করে।  গাইড হাসিমুখে প্রতিকূল  অবস্থার মোকাবেলা করে।  গাইড মিতব্যয়ী।  গাইড কথা, কাজে ও চিন্তায় নির্মল।   গার্ল গাইডিং এর মূলমন্ত্ৰ  গার্ল গাইডিং এর মূলমন্ত্ৰ হলোঃ  সদা প্ৰস্তুত থাকা। এর অর্থ- একজন গাইড, তার মানসিক ও শারীরিক দিক থেকে এমনভাবে উপযুক্ত ও উপযোগী থাকবে, যাতে করে সে, যে কোনো ধরনের জরুরি পরিস্থিতির মোকাবেলা করতে পারে।শারীরিক শিক্ষা ও স্বাস্থ্য, সপ্তম শ্ৰেণী, ৫ম অধ্যায়, পৃষ্ঠাঃ৮৮   গার্ল গাইডের বিশ্ব পতাকা    গার্ল গাইডের বিশ্ব সংগীত  thumb|২০০৭ সালে জার্মানিতে গাইডরা সংগীত পরিবেশন করছে সারা বিশ্বে গাইডেরর জন্য একটি অনুুমোদিত সংগীত আছে।এটি তারা তাদের নিজ নিজ অনুষ্ঠানে এবং বিভিন্ন কর্মসূচিতে পরিবেশন করে থাকে।   গার্ল গাইডের পোশাক  গার্ল গাইডদের পোশাক হলো কলারসহ ফুলহাতা সাদা কামিজ, সাদা পায়জামা, সাদা বেল্ট, সবুজ ওড়না ও সবুজ স্কার্ফ, সাদা কেডস। এছাড়াও তাদের চুলে সাদা ফিতা বা রাবার ব্যান্ড দিয়ে দুটি কলা বেণী বাঁধা থাকে।   গার্ল গাইডের কর্মসূচী    আরও দেখুন   স্কাউটিং   তথ্যসূত্র    বহিঃসংযোগ   গার্ল গাইড - বাংলাপিডিয়া  বিষয়শ্রেণী:স্কাউট
রাজশাহী বিভাগের আলিয়া মাদ্রাসার তালিকা:   পাবনা জেলা  মাদ্রাসার নামধরনপ্রতিষ্ঠা সালজেলাউপজেলাপাবনা ইসলামিয়া মাদ্রাসাফাজিল১৯৯৩পাবনাপাবনা সদর উপজেলাপুষ্পপাড়া কামিল মাদ্রাসাকামিল১৯২৭পাবনাপাবনা সদর উপজেলাপাবনা আলিয়া মাদ্রাসাকামিল১৯২৫পাবনাপাবনা সদর উপজেলাউলাট সিদ্দিকিয়া ফাযিল মাদ্রাসাফাজিল১৯০৫পাবনাসুজানগর উপজেলা  বগুড়া জেলা মাদ্রাসার নামধরনপ্রতিষ্ঠা সালজেলাউপজেলাসরকারি মুস্তাফাবিয়া আলিয়া মাদরাসাকামিল১৯২৫বগুড়াসদর উপজেলাকরমজি মজিদিয়া ফাজিল মাদ্রাসাফাজিল১৯৪৮বগুড়াদুপচাঁচিয়া উপজেলাজোড়খালী ফাযিল মাদ্রাসাফাজিল১৯১২বগুড়াধুনট উপজেলাজামুর ইসলামিয়া সিনিয়র আলিম মাদ্রাসাআলিম১৯৭০বগুড়াশেরপুর উপজেলাশেরপুর শহীদিয়া আলিয়া কামিল মাদ্রাসাকামিল১৯৩৭বগুড়াশেরপুর উপজেলা  সিরাজগঞ্জ জেলা মাদ্রাসার নামধরনপ্রতিষ্ঠা সালজেলাউপজেলাউল্লাপাড়া কামিল মাদরাসাকামিল১৯২৪সিরাজগঞ্জউল্লাপাড়া উপজেলা  জয়পুরহাট জেলা মাদ্রাসার নামধরনপ্রতিষ্ঠা সালজেলাউপজেলাআলী মামুদ পূর্ণ গোপীনাথপুর আলিম মাদ্রাসাআলিম১৯৭০জয়পুরহাটআক্কেলপুর উপজেলাজয়পুরহাট সিদ্দিকীয়া কামিল মডেল মাদ্রাসাকামিল১৯৬৫জয়পুরহাটজয়পুরহাট সদর উপজেলা হাতিয়র বহুমুখী কামিল মাদ্রাসাকামিল১৯৬৫কালাই কালাই উপজেলা  চাঁপাইনবাবগঞ্জ জেলা মাদ্রাসার নামধরনপ্রতিষ্ঠা সালজেলাউপজেলাচাঁপাইনবাবগঞ্জ কামিল মাদরাসাকামিল১৯৬৪চাঁপাইনবাবগঞ্জচাঁপাইনবাবগঞ্জ সদর উপজেলাশংকরবাটী হেফজুল উলুম ফায়েজা খানম কামিল মাদ্রাসাকামিল১৯৩৯চাঁপাইনবাবগঞ্জচাঁপাইনবাবগঞ্জ সদর উপজেলা  নাটোর জেলা  নওগাঁ জেলা মাদ্রাসার নামধরনপ্রতিষ্ঠা সালজেলাউপজেলানামাজগড় গাউসুল আজম কামিল মাদ্রাসাকামিল১৯৫১নওগাঁ জেলানওগাঁ সদর উপজেলাশীতল শাহজাহানিয়া দাখিল মাদ্রাসাদাখিল১৯৮১নওগাঁ জেলাপত্নীতলা উপজেলা  রাজশাহী জেলা মাদ্রাসার নামধরনপ্রতিষ্ঠা সালজেলাউপজেলামদীনাতুল উলুম কামিল মাদরাসাকামিল১৯৮৮রাজশাহীরাজশাহী মহানগরীরাজশাহী দারুস সালাম কামিল মাদরাসাকামিল১৯৫৭রাজশাহীরাজশাহী মহানগরীরাজশাহী মহিলা ফাজিল মাদ্রাসাফাজিল১৯৭৯রাজশাহীরাজশাহী মহানগরীশ্রীপর রামনগর দাখিল মাদ্রাসাদাখিল১৯৮০রাজশাহীবাগমারা উপজেলাআল-মারকাযুল ইসলামী আস-সালাফীবিশেষায়িত১৯৮১রাজশাহীরাজশাহী মহানগরী  বিষয়শ্রেণী:রাজশাহী বিভাগের আলিয়া মাদ্রাসা
মনোজ চক্রবর্তী একজন ভারতীয় রাজনীতিবিদ এবং পশ্চিমবঙ্গ সরকারের সংসদ বিষয়ক প্রতিমন্ত্রী ছিলেন। তিনি একজন বিধায়কও, যিনি ২০১১ সালের পশ্চিমবঙ্গ রাজ্য বিধানসভা নির্বাচনে বহরমপুর কেন্দ্র থেকে নির্বাচিত হয়েছিলেন।Mamata allots portfolios, keeps key ministries  মনোজ চক্রবর্তী ১৮ জানুয়ারী ২০১২-এ রাজ্য মন্ত্রিসভা থেকে পদত্যাগ করেন।  মনোজ চক্রবর্তী সুপরিচিত হন যখন ২০০৬ রাজ্য বিধানসভা নির্বাচনে নির্দল হিসাবে তিনি তার নিকটতম প্রতিদ্বন্দ্বী আরএসপি- র অমল কর্মকারকে পরাজিত করে বহরমপুর বিধানসভা আসনে জয়ী হন। মনোজ চক্রবর্তী স্বতন্ত্র হিসাবে প্রতিদ্বন্দ্বিতা করেছিলেন যেখানে কংগ্রেসের সরকারী প্রার্থী মায়া রানী পলের বিরুদ্ধে প্রতিবাদ হিসাবে অধীর চৌধুরীর দ্বারা বিদ্রোহী কংগ্রেস প্রার্থী ছিলেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:১৯৫৪-এ জন্ম বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী